Man glo deur vyf verdagtes verkragArgieffoto Die polisie in die Vrystaat is op soek na vyf verdagtes van Makwane naby Phuthaditjhaba wat glo ŉ 31-jarige man verkrag het. “Die mans wou hom glo beroof en toe hulle niks by hom kon vind nie, het hulle besluit om die man te verkrag,” het sers. Mmako Mophiring, woordvoerder van die polisie, gesê. Die 31-jarige man was Maandagaand omstreeks 21:00 op pad van Phuthaditjaba Industrial II na Lusaka, Makwane, toe hy oorval is. Die polisie ondersoek ŉ saak van verkragting. “Ons doen ŉ beroep op lede van die gemeenskap om in groepe te loop na en van hul werksplek tydens die aand,” het Mophiring bygevoeg. “Die gemeenskap word versoek om die Makwane-polisie te kontak by 058 713 4454 indien hulle enige verdere inligting oor die voorval het.’